ליגת האומות 2018/2019

ליגת האומות 2018/2019 היא תחרות כדורגל לנבחרות לאומיות שאורגנה על ידי אופ"א, והעונה הראשונה של ליגת האומות. שלב הבתים של התחרות התקיים בין ספטמבר לנובמבר 2018. חצי הגמר וגמר התחרות נערכו ביוני 2019. הזוכה היא פורטוגל שניצחה בגמר 1–0 את הולנד. הליגה, שאמורה להחליף את משחקי הידידות, כוללת את 55 הנבחרות החברות באופ"א. הנבחרות שובצו לארבעה דרגים בהתאם לדירוג פיפ"א בנובמבר 2017, לאחר סיום מוקדמות מונדיאל 2018. בליגות א' ו־ב' שובצו 12 נבחרות, בליגה ג' שובצו 15 נבחרות ובליגה ד' שובצו 16 נבחרות. הנבחרות בכל ליגה חולקו ל-4 בתים. בשתי הליגות העליונות נקבעו 3 נבחרות בכל בית. בליגה ג' נקבעו 3 בתים של 4 נבחרות, ובית אחד של 3 נבחרות, ובליגה ד' נקבעו 4 בתים של 4 נבחרות. המשחקים בכל בית נערכו בשיטת משחקי בית וחוץ בין כל הנבחרות בבית. ארבע הנבחרות בליגה א' שסיימו את שלב הבתים במקום הראשון התמודדו בשלבי הגמר של הטורניר ביוני 2019, ובסיומו הוכתרה האלופה לליגת האומות. בהתאם לתוצאות הבתים נקבעות העולות והיורדות לקראת העונה הבאה: ארבע הנבחרות המנצחות של הבתים בליגות ב', ג' וד' עלו לליגה גבוהה יותר. ארבע האחרונות בליגות א', ב', וג' יורדות לליגה נמוכה יותר. הנבחרת הגרועה ביותר במקום השלישי בליגה ג' יורדת גם היא לליגה ד', אולם בעקבות שינוי המבנה לקרא עונת 2020/21 אף נבחרת לא ירדה ליגה, ובנוסף לזוכות הבתים קודמו גם הנבחרות במקום השני בליגות ג' ו-ד', יחד עם הנבחרת הטובה ביותר במקום השלישי בליגה ד'. ערך מורחב – מוקדמות יורו 2020 מליגת האומות 2018/19 העפילו 16 נבחרות לפלייאוף מוקדמות היורו. שלב המוקדמות החל במרץ 2019 במקום בספטמבר 2018 לאחר מונדיאל 2018, והסתיים בנובמבר 2019. השיטה נשארה זהה ברובה, אם כי דרכה נקבע רק 20 מתוך 24 המעפילות לטורניר הגמר. ארבע הנותרות יקבעו בשלב הפלייאוף. בנובמבר 2019 – מיד לאחר סיום מוקדמות יורו 2020 – נערכה הגרלת פלייאוף ליגת האומות (לנבחרות שסיימו ראשונות בכל הליגות), כשמשחקי חצי הגמר והגמר בכל ליגה התקיימו ב־26–31 במרץ 2020. נבחרת שהבטיחה את השתתפותה ביורו באמצעות מפעל המוקדמות, פינתה את מקומה בפלייאוף לנבחרת הבאה אחריה בליגת האומות. במקרה שכל הנבחרות באותה הליגה הבטיחו את מקומן ביורו באמצעות המוקדמות, נשלחה הנבחרת הבכירה ביותר בליגה הנמוכה יותר לפלייאוף שלא העפילה. כל 55 הנבחרות הלאומיות של אופ"א השתתפו בטורניר. 55 הנבחרות חולקו לארבע ליגות (12 נבחרות בליגה א', 12 נבחרות בליגה ב', 15 נבחרות בליגה ג' ו-16 נבחרות בליגה ד') בהתאם לדירוג הנבחרות של אופ"א לאחר מונדיאל 2018. ההגרלה של שלב הבתים התקיימה במרכז הכנסים השווייצרי בלוזאן, שווייץ, ב-24 בינואר 2018. הנבחרות שסיימו במקום הראשון בכל בית העפילו לשלב הגמר של ליגת האומות. דרג 1: גרמניה, פורטוגל, בלגיה וספרד. דרג 2: אנגליה, שווייץ, צרפת ואיטליה. דרג 3: פולין, קרואטיה, איסלנד והולנד. משחקי הגמר נערכו בפורטוגל, כאשר חצי-הגמר הראשון והגמר נערכו באצטדיון הדרגאו, ואילו חצי-הגמר השני והמשחק על המקום ה-3 באצטדיון אפונסו הנריקוס. הנבחרות שסיימו במקום הראשון עלו לליגה א'. דרג 1: אוסטריה, ויילס, רוסיה וסלובקיה. דרג 2: שוודיה, אוקראינה, אירלנד ובוסניה והרצגובינה. דרג 3: צפון אירלנד, דנמרק, צ'כיה וטורקיה. אוקראינה, שוודיה, בוסניה ודנמרק עלו לליגה א'. הנבחרות שסיימו במקום הראשון והשני עלו לליגה ב'. דרג 1: הונגריה, רומניה, סקוטלנד וסלובניה. דרג 2: יוון, סרביה, אלבניה ונורווגיה. דרג 3: מונטנגרו, ישראל, בולגריה ופינלנד. דרג 4: קפריסין, אסטוניה וליטא. סקוטלנד, פינלנד, נורווגיה, סרביה, ישראל, הונגריה, בולגריה ורומניה עלו לליגה ב'. הנבחרות שסיימו במקום הראשון והשני והנבחרת שסיימה במקום השלישי עם המאזן הטוב ביותר עלו לליגה ג'. דרג 1: אזרבייג'ן, מקדוניה הצפונית, בלארוס וגאורגיה. דרג 2: ארמניה, לטביה, איי פארו ולוקסמבורג. דרג 3: קזחסטן, מולדובה, ליכטנשטיין ומלטה. דרג 4: אנדורה, קוסובו, סן מרינו וגיברלטר. הנבחרת במקום הראשון עלתה לליגה ג'. גאורגיה, בלארוס, קוסובו, מקדוניה הצפונית, קזחסטן, לוקסמבורג, אזרבייג'ן, ארמניה ומולדובה עלו לליגה ג'. ערך מורחב – מוקדמות יורו 2020‏#שלב הפלייאוף דרך מוקדמות היורו, תעפלנה 20 נבחרות ליורו. לאחר מכן, ארבע הנבחרות הבכירות בכל ליגה (שלא תעפלנה ליורו מהמוקדמות) - תתמודדנה בפלייאוף של כל אחד מארבע הליגות - חצי גמר וגמר (משחק אחד כל אחד). המנצחת בכל פלייאוף - תעפיל ליורו 2020 - כך, בסך הכל תתווספנה 4 נבחרות, שתשלמנה את 24 העולות ליורו 2020. אתר האינטרנט הרשמי של ליגת האומות 2018/2019